Изградена е в 1897 година на мястото на разрушени кланици в индустриален район. За времето си е модерна кланица по европейски стандарти с апацитет от 350 животни. Работи като кланица до Солунското земетресение от 1978 година, което нанася големи щети на сградата. Ремонтирана е от Службата за възстановяване от земетресения в Северна Гърция и продължава да работи до 1988 година, когато е сметната за нерентабилна и затворена. От 1990 година функционира като спортен център. В 1994 година Министерството на културата обявява сградата за произведение на изкуството и исторически паметник като много ценен пример за индустриална архитектура. В 2014 година община Солун завършва възстановяването на сградата и я превръща в културен център за изложби, събития, концерти и спортни събития.